Nyctophyxis

Nyctophyxis er en slekt av biller som hører til familien smellere (Elateridae).

Utseende 
Middelsstore, litt brede, svarte smellere. Oversiden er forholdsvis tett hårete med mørke, oppstående hår. Fasettøynene er velutviklede. Antennene er forholdsvis lange og tynne. Pronotum er noe bredere enn langt, rundet med lysorganer ved bakhjørnene. Dekkvingene har tydelige punktstriper. Denne slekten har ikke lysorganer på bakkroppen.

Larvene er slanke, litt flate, glatte med en voksaktige overflate og nokså lange hår på sidene, gulaktige på farge bortsett fra hodet som er mørkt. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis 
Smellernes larver lever i jorda eller i død ved. Larvene i denne slekten er trolig rovdyr. Disse artene har lysorganer og kan lyse i mørket.

Utbredelse 
Arten er utbredt i Argentina og Chile.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien skjellsmellere, Agrypninae Candéze, 1857 
 Stammen Pyrophorini Candéze, 1859
 Slekten Nyctophyxis Costa, 1975
 Nyctophyxis leporinus (Candéze, 1863)
 Nyctophyxis ocellatus (Germar, 1841)

Referanser

Litteratur 
 Cleide Costa (1977) Notes on the genus Nyctophyxis and a redescription of Nyctophyxis ocellatus (Germar, 1841) (Coleoptera, Elateridae, Pyrophorinae). Revista brasileira de entomologia

Eksterne lenker 
 Bilde av Nyctophyxis ocellatus
 

Smellere
Biller formelt beskrevet i 1975
Dyr formelt beskrevet av Cleide Costa
Argentinas insekter
Chiles insekter